Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: hajtanak végre, estenként értelmeznek is kísérleteket, méréseket. Alkalmazzuk és alkalmaztatjuk a 2000. évi XXV. törvény a „kémiai
Paragraph Index: 389

10. évfolyam Célok és feladatok A tizedik évfolyam megkezdésekor a második idegen nyelvben a tanuló felismer egyes szavakat, kifejezéseket, egyszerű kérdésre egy-két szavas válaszokat ad, alapvető információcserét képes lefolytatni számára ismerős témákban. Megérti a tanár kéréseit, óravezetését, ismerősek neki a feladattípusok, órai tevékenységek, és néhány alapvető stratégiát már használ. A négy tanév céljai között első helyen áll a motiváció fenntartása, a tanuló sikerélményhez juttatása értelmes munkával. Az integrált készségfejlesztésben a receptív készségek (hallott és olvasott szöveg értése) fejlesztése áll a középpontban. A tizedik évfolyamon egyre inkább előtérbe kerül a beszédkészség fejlesztése, és a tanulók egyre többször hoznak létre írott szöveget az idegen nyelven. Fejlesztési feladatok A tanuló képes rövid és egyszerű idegen nyelvű információt megérteni és adni, interakcióban sikerrel részt venni. Képes a tanárral és társaival a célnyelven együttműködni a nyelvórai feladatok megoldásában. Az egyszerű és begyakorolt nyelvi helyzetekben kommunikál, információt cserél. Tud egyszerű nyelvi eszközöket használva beszélni saját hátteréről, szűkebb környezetéről és a közvetlen szükségleteivel kapcsolatos dolgokról. Fejlődnek nyelvtanulási stratégiái. Kialakul az igény benne, hogy az osztálytermen kívüli idegen nyelvi hatásokat (tévéműsorok, újságok stb.) is megpróbálja hasznosítani önálló haladása érdekében. Tematikai egység

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes